রবীন্দ্র জয়ন্তীতে রিয়ালিটি শোয়ে যা হবে ওটা ‘রবীন্দ্র জিমন্যাস্টিক’ বলে কটাক!

কলকাতা: আজ বৃহস্পতিবার রবীন্দ্র জন্মজয়ন্তী। একটি বিনোদনমূলক বাংলা চ্যানেলের নাচের রিয়ালিটি শোয়ের মাধ্যমে আগামী শনিবার রবীন্দ্র জয়ন্তী উদযাপন করা হবে। আর সেই উপলক্ষে কবিগুরু রবীন্দ্রনাথ ঠাকুরের গানের সঙ্গে প্রতিযোগীদের নাচের একটি ঝলক প্রকাশ্যে এসেছে। যা দেখে রবীন্দ্র ভক্তদের চোখ কপালে উঠেছে। সোশ্যাল মিডিয়ায় বিরূপ মন্তব্যের করে খুব উপড়ে দিয়েছে লেটিজেনরা।
জি বাংলার এ ড্যান্স রিয়েলিটি অনুষ্ঠানের প্রোমো সামনে এসেছে। যেখানে দেখা যাচ্ছে অনুষ্কা রাবীন্দ্রিক সাজ এবং স্টাইল বজায় রেখেই ‘মম চিত্তে…’ গানটির সঙ্গে নাচছেন। কিন্তু বাকিদের নাচের কম্পোজিশন দেখে যথেষ্ট ক্ষোভ প্রকাশ করেছেন নেটিজেনরা। অনেকেই মন্তব্য করেছেন, ‘নাচ নয়; এ যেন রবীন্দ্র জিমন্যাস্টিক হুড়োহুড়ি’। একজন আরো এক পা বাড়িয়ে লিখেছেন,’এরকম রবীন্দ্র নৃত্য দেখলে কবিগুরু আত্মহত্যা করতেন। আপনাদের কাছে অনুরোধ রবীন্দ্রনাথ আমাদের কাছে একটা ইমোশন দয়া করে তার সৃষ্টি নিয়ে আর ছেলে খেলা করবেন না’। অন্য একজন লিখেছেন,’রবীন্দ্র নিত্য নিয়ে এই ধরনের এক্সপেরিমেন্ট না করাই ভালো; কবির গানের সঙ্গে রিমিক্স আর লম্পঝম্প- জিমন্যাস্টিক দেখে বিচারকরা উচ্চশিত হচ্ছেন ঠিকই প্রকৃত রবীন্দ্র নৃত্যে সম্পর্কে জেনে তারপর রবীন্দ্রজয়ন্তী উদযাপন করা উচিত’। অনেকেই প্রশ্ন তুলেছেন রবি যাপনের নামে এসব কি খুব দরকার ছিল! বিচারকের আসনে বসানো উচিত ছিল নামজাদা নৃত্য শিল্পীদের।
প্রসঙ্গত, গত ৮ মার্চ থেকে শুরু হয়েছে ‘ডান্স বাংলা ডান্স’। এবারের সিজনে রয়েছেন অভিনেতা মিঠুন চক্রবর্তী। অর্থাৎ মহাগুরু। এছাড়াও সঙ্গে আছেন চারবিচারক যারা হলেন, শুভশ্রী গঙ্গোপাধ্যায়,কৌশানী মুখোপাধ্যায় অঙ্কুশ হাজরা ও যিশু সেনগুপ্ত।